इस प्रस्ताव के मुताबिक महांदी कोलफील्ड को 70 फीसदी, नेवली को 15 और हिंडाल्को को 15 प्रतिशत शेयर देने की सिफारिश की गई. इस बीच सीबीआई की एफआईआर में उद्योगपति कुमार मंगलम बिरला का नाम आने से हड़कंप मचा है. शोर मच रहा है कि सीबीआई की इस तरह की कार्रवाई देश में निवेश के माहौल को तो प्रभावित करेगी ही उद्योग जगत पर भी इसका असर होगा. उद्योग और वाणिज्य मंत्री आनंद शर्मा तो इस सीमा तक चले गए कि उन्होंने सीएजी की रिपोर्ट पर ही सवाल उठा दिया.